**PAKALPOJUMA LĪGUMS DIKS-24-673-lī**

Rīgā

Dokumenta parakstīšanas datums

ir pēdējā pievienotā droša elektroniskā paraksts

un tā laika zīmoga datums

**Rīgas valstspilsētas pašvaldības Izglītības, kultūras un sporta departaments,** turpmāk – Departaments vai Pasūtītājs, direktora p. i. Ivara Balamovska personā, kurš rīkojas saskaņā ar Rīgas domes 2023.gada 30.augusta iekšējo noteikumu Nr.RD-23-26-nt “Rīgas valstspilsētas pašvaldības darba reglaments” 130.punktu un 2009.gada 17.decembra nolikuma Nr.36 “Rīgas valstspilsētas pašvaldības Izglītības, kultūras un sporta departamenta nolikums” 15.3.6.apakšpunk, no vienas puses, un

**SIA “Savvaļa”**, reģistrācijas Nr. 44103111029, turpmāk – Izpildītājs, valdes priekšsēdētājas Ievas Eglītes personā, kura rīkojas saskaņā ar statūtiem, no otras puses, kopā sauktas – Puses, sarunu procedūras “2 vides mākslas objektu dizaina un tehniskā risinājuma izstrāde un realizācija Vecrīgas revitalizācijas plāna ietvaros”, identifikācijasNr. RVPIKSD 2024/12, 1. daļas “Vides mākslas objekta koncepcijas izstrāde un īstenošana 11. Novembra krastmalā, Rīgā” rezultātā noslēdz šādu Līgumu.

1. **Līguma priekšmets**
   1. Pasūtītājs uzdod Izpildītājam, un Izpildītājs apņemas veikt **vides mākslas objekta “Laika upes liecinieki” īstenošanu 11.novembra krastmalā**, (CPV kods 92312000-1 Mākslinieciskie pakalpojumi), papildus CPV kodi: 71410000-5 (Pilsētplānošanas pakalpojumi), 71420000-8 (Ainavu arhitektūras pakalpojumi) (turpmāk – Pakalpojums), saskaņā ar šī Līguma 1. pielikumu „Pakalpojuma uzdevums” (turpmāk – Pakalpojuma uzdevums) un Līguma 2. pielikumu „Finanšu piedāvājums” (turpmāk – Finanšu piedāvājums) un šā Līguma nosacījumiem.
   2. Izpildītājs veic Pakalpojumu, izmantojot savus resursus, iekārtas un materiālus.
   3. Līguma izpildes termiņš ir **līdz 07.10.2024**. vai līdz pilnīgai līgumsaistību izpildei.
   4. Ekspozīcijas termiņš **2024. gada 30. septembris**.
   5. Pakalpojuma sniegšana notiek posmos **līdz 07.10.2024.**, tajā skaitā:
      1. 1.posms – Objektu inženiertehnisko rasējumu izstrāde un ražošanas failu izveide, daļēja Objektu pamata aerobetona konstrukciju izgatavošana līdz **10.06.2024.**;
      2. 2.posms - Objektu izvietošana 11.novembra krastmalā līdz **30.06.2024.**
      3. 3.posms - Objekta uzturēšana eksponēšanas kārtībā **no 01.07.2024.** līdz **30.09.2024.;**
      4. 4.posms - demontāža un nogādāšana Pasūtītāja krājumu novietnē **līdz 07.10.2024.**
   6. Līgums stājas spēkā no tā abpusējas parakstīšanas brīža un ir spēkā līdz Līguma saistību pilnīgai izpildei.
2. **Līguma summa un norēķinu kārtība**
   1. Līguma kopējā summa par Pakalpojuma izpildi tiek noteikta **EUR 114 888.00** (viens simts četrpadsmit tūkstoši astoņi simti astoņdesmit astoņi *euro* un 00 centi), bez pievienotās vērtības nodokļa (turpmāk – PVN), saskaņā ar Izmaksu tāmi (2. pielikums), kas ir Līguma neatņemama sastāvdaļa.
   2. Pasūtītājs veic Līguma 2.1. punktā noteiktās Līguma summas apmaksu šādā kārtībā:
      1. avansa maksājums no kopējās pakalpojuma summas 20% apmērā - **EUR 22 977,60** (divdesmit divi tūkstoši deviņi simti septiņdesmit septiņi *euro* un 60 centi) bez PVN, atbilstoši Līgumam tiek pārskaitīta Izpildītājam 14 (četrpadsmit) dienu laikā pēc elektroniskā rēķina iesniegšanas Departamentam Līguma 3. nodaļā noteiktajā kārtībā, ieskaitot to Izpildītāja norādītajā kontā.
      2. maksājums par izpildīto Pakalpojumu 40% apmērā no kopējās līguma summas par 1. posma izpildi - **EUR 45 955,20** (četrdesmit pieci tūkstoši deviņi simti piecdesmit pieci *euro* un 20 centi) bez PVN, atbilstoši Līgumam tiek pārskaitīta Izpildītājam 14 (četrpadsmit) dienu laikā pēc Pakalpojuma pieņemšanas – nodošanas akta parakstīšanas par Pakalpojuma 1. posma veikšanu, atbilstoši Pakalpojuma uzdevumam, parakstīšanas un pēc elektroniskā rēķina iesniegšanas Departamentam Līguma 3. nodaļā noteiktajā kārtībā, ieskaitot to Izpildītāja norādītajā kontā.
      3. maksājums par izpildīto Pakalpojumu 30% apmērā no kopējās līguma summas par 2. posma izpildi - **EUR 34 466,40** (trīsdesmit četri tūkstoši četri simti sešdesmit seši *euro* un 40 centi) bez PVN, atbilstoši Līgumam tiek pārskaitīta Izpildītājam 14 (četrpadsmit) dienu laikā pēc Pakalpojuma pieņemšanas – nodošanas akta parakstīšanas par Pakalpojuma 2. posma veikšanu, atbilstoši Pakalpojuma uzdevumam, parakstīšanas un pēc elektroniskā rēķina iesniegšanas Departamentam Līguma 3. nodaļā noteiktajā kārtībā, ieskaitot to Izpildītāja norādītajā kontā.
      4. maksājums par izpildīto Pakalpojumu 10% apmērā no kopējās līguma summas par 3. un 4. posma izpildi - **EUR 11 488,80** (vienpadsmit tūkstoši četri simti astoņdesmit astoņi *euro* un 80 centi) bez PVN, atbilstoši Līgumam tiek pārskaitīta Izpildītājam 14 (četrpadsmit) dienu laikā pēc Pakalpojuma pieņemšanas – nodošanas akta parakstīšanas par Pakalpojuma 3. un 4. posma veikšanu, atbilstoši Pakalpojuma uzdevumam, parakstīšanas un pēc elektroniskā rēķina iesniegšanas Departamentam Līguma 3. nodaļā noteiktajā kārtībā, ieskaitot to Izpildītāja norādītajā kontā.

2.3. Pasūtītājs patur tiesības līguma izpildes laikā koriģēt Līguma priekšmeta apjomu (atsakoties no atsevišķu Tehniskajā specifikācijā norādīto pakalpojumu veikšanas pilnībā vai daļēji, bet ne vairāk par 30 %) un/vai termiņus. Norēķiniem tiks izmantotas šādas aprēķina metodes: apjoma izmaiņu gadījumā (samazinājums ne vairāk kā 30 % (trīsdesmit procenti) no kopējā Līguma priekšmeta apjoma) par pamatu tiks izmantotas vienību cenas; termiņu izmaiņu gadījumā tiks izmantota proporcionālā metode. Par iespējamām korekcijām tiks paziņots ne   
vēlāk kā 10 (desmit) darba dienas pirms attiecīgā posma darbu uzsākšanas, kā arī noslēdzot papildus vienošanos pie līguma.

2.4. Līguma summa tiek ieskaitīta Izpildītāja norādītajā bankas kontā.

1. **Rēķina formāts un iesniegšanas kārtība**

3.1.Izpildītājs sagatavo un iesniedz Departamentam apmaksai rēķinu elektroniskā formātā atbilstoši Rīgas valstspilsētas pašvaldības portālā www.eriga.lv, sadaļā “Rēķinu iesniegšana” norādītajai informācijai par elektroniskā rēķina formātu.

3.2.Izpildītājam ir pienākums pašvaldības portālā www.eriga.lv sekot līdzi iesniegtā rēķina apstrādes statusam.

3.3. Ja Izpildītājs ir iesniedzis nepareizi aizpildītu un/vai Līguma nosacījumiem neatbilstošu rēķinu, Departaments šādu rēķinu apmaksai nepieņem un neakceptē. Izpildītājam ir pienākums iesniegt atkārtoti pareizi un Līguma nosacījumiem atbilstoši aizpildītu rēķinu. Šādā situācijā rēķina apmaksu termiņu skaita no dienas, kad Izpildītājs ir iesniedzis atkārtotu rēķinu.

1. **Pakalpojuma izpildes nodošanas un pieņemšanas kārtība**
   1. Pakalpojumi tiek nodoti Pasūtītājam ar pieņemšanas - nodošanas aktu, kura projektu sastāda Pasūtītājs.
   2. Pasūtītājs 5 (piecu) darba dienu laikā pēc Izpildītāja paziņojuma par Pakalpojuma pabeigšanu veic Pakalpojuma vai attiecīgā Pakalpojuma posma pārbaudi un paraksta Pakalpojuma pieņemšanas - nodošanas aktu.
   3. Ja sniegtā Pakalpojuma laikā konstatēti trūkumi vai defekti, vai neatbilstība Pakalpojuma uzdevuma noteikumiem, Pasūtītājs tiesīgs nepieņemt Izpildītāja Pakalpojumu līdz trūkumu novēršanai un neparakstīt aktu, vai parakstīt to ar attiecīgām atrunām.
   4. Izpildītājs novērš aktā norādītos Pakalpojuma trūkumus par saviem līdzekļiem ne vēlāk kā 5 (piecu) dienu laikā.
2. **Pušu atbildība**
   1. Pakalpojums Izpildītājam jāveic Līgumā noteiktajos termiņos.
   2. Izpildītājam ir tiesības uzticēt trešajām personām Pakalpojuma atsevišķu procesu izpildi. Piesaistot pakalpojuma izpildes procesā trešās personas, Izpildītājs atbildīgs Pasūtītājam par Līguma saistību pienācīgu izpildi.
   3. Ja Pakalpojuma sniegšana tiek veikta ar nokavējumu, Izpildītājs par katru nokavēto dienu maksā Pasūtītājam līgumsodu 0,2 % apmērā no Līguma kopējās summas, bet ne vairāk kā 10 % no Līguma kopējās summas.
   4. Par maksājumu kavējumiem Pasūtītājs par katru nokavēto dienu maksā Izpildītājam līgumsodu 0,2 % apmērā no Līguma kopējās summas, bet ne vairāk kā 10 % no Līguma kopējās summas.
   5. Visi no Pasūtītāja vai Izpildītāja saņemtie maksājumi tiek dzēsti saskaņā ar Civillikuma 1843.panta noteikumiem.
   6. Gadījumā, ja Izpildītājs nenodrošina savu saistību izpildi, Pasūtītājs ir tiesīgs vienpusēji atkāpties no Līguma un pieprasīt no Izpildītāja atlīdzināt radušos zaudējumus un saistīto izdevumu kompensāciju. Gadījumā, ja Pasūtītājs nenodrošina savu saistību izpildi, Izpildītājs ir tiesīgs vienpusēji atkāpties no Līguma un pieprasīt radušos izdevumu kompensāciju no Pasūtītāja.
   7. Pasūtītājs sadarbojas ar Izpildītāju, nodrošinot nepieciešamo atbalstu Pakalpojuma organizatorisko un tehnisko jautājumu risināšanā, sniedz Izpildītājam pēc tā pieprasījuma visu informāciju un dokumentāciju, kas nepieciešama, lai nodrošinātu Pakalpojuma veiksmīgu izpildi.
   8. Izpildītājs veic Līgumā un tā pielikumos minēto Pakalpojuma izpildi apzinīgi, centīgi, profesionāli, augstā kvalitātē, ar to iemaņu, rūpības un centības līmeni, kāds piemīt citiem šīs nozares profesionāļiem, kas veic līdzīga veida darbus. Darba rezultāts ir Līguma un pievienoto Līguma pielikumu pilna apjoma realizācija.
   9. Izpildītājs pilnā apmērā atbild par savā rīcībā izmantotajiem materiālajiem un finanšu līdzekļiem, kā arī par Pasūtītājam un trešajām personām radītajiem zaudējumiem, kas izriet tieši vai netieši no Izpildītāja un to piesaistīto personu rīcības.
   10. Izpildītājs saskaņo ar Pasūtītāju visas izmaiņas, kādas var rasties Pakalpojuma sniegšanas gaitā.
   11. Pakalpojuma izpildes laikā Izpildītājam pēc Pasūtītāja pieprasījuma ir jāatrāda sagatavotais materiāls un jāatskaitās par darbu izpildes gaitu. Pasūtītāja pretenzijas par darba kvalitāti Izpildītājam ir saistošas un Izpildītājs nekavējoties tās novērš, neizmainot Līguma kopējo darbu veikšanas summu.
   12. Ja saskaņā ar Līgumu un tā pielikumiem Izpildītājs nav sniedzis atbilstošu Pakalpojumu vai arī Pakalpojums nav sniegts augstā kvalitātē, tad Pasūtītājs izveido komisiju, kurā ietilpst arī Izpildītājs, lai izvērtētu neizdarītos darbus vai sniegtā Pakalpojuma kvalitāti un pieņemtu lēmumu par Līguma summas samazinājumu un/vai soda naudas apmēru, vai neizmaksāt Līguma summu.
   13. Pasūtītājam ir tiesības pieņemt lēmumu par Līguma summas neizmaksāšanu, tās samazināšanu un naudas soda piemērošanu 30 (trīsdesmit) dienu laikā no konstatētā pārkāpuma un attiecīgā akta sastādīšanas brīža.
   14. Ja Izpildītājs nav nodrošinājis ar šo Līgumu uzņemto pienākumu izpildi tādu apstākļu dēļ, kuru iestāšanās ir tieši vai netieši atkarīga no Izpildītāja darbības vai bezdarbības, tad Pasūtītājam ir tiesības prasīt, bet Izpildītājam ir pienākums samazināt vai arī vispār atteikties no Līguma summas saņemšanas attiecīgajā laika posmā saskaņā ar Tehnisko specifikāciju un Izmaksu tāmi noteiktajā apmērā.
   15. Izpildītājs nodrošina Objekta 2 gadu garantiju no nodošanas – pieņemšanas akta parakstīšanas brīža. Garantija attiecas uz bojājumiem, kas radušies ražošanas defektu vai izejmateriālu kvalitātes dēļ. Ja garantijas laikā Objektam rodas šādas problēmas, veikt bezmaksas garantijas remontu.
   16. Izpildītājs ievēro, ka Pakalpojumā izmantotos materiālus, vizualizācijas un jebkāda veida to dokumentāciju komerciālos nolūkos atļauts izmantot tikai un vienīgi ar Pasūtītāja rakstveida atļauju.
3. **Nepārvarama vara**
   1. Puses nav atbildīgas par savu Līgumā noteikto saistību neizpildi, nepienācīgu izpildi vai izpildes nokavēšanu, ja to cēlonis ir nepārvaramas varas (Force Majeure) apstākļi, kurus attiecīgā Puse nevarēja paredzēt, novērst vai ietekmēt. Pie šādiem apstākļiem pieskaitāmas dabas stihijas (zemestrīce, plūdi, vētra u.tml.), streiki, jebkuras kara un teroristiskas darbības, kā arī jebkādi valsts vai pašvaldību institūciju izdoti normatīvie akti, kuru rezultātā nav iespējama līguma saistību izpilde.
   2. Par nepārvaramas varas apstākļu iestāšanos otra Puse rakstiski jāinformē divu darba dienu laikā pēc šādu apstākļu iestāšanās dienas. Nepārvaramas varas apstākļu iestāšanās ir jāapstiprina ar kompetentās iestādes izdotu dokumentu.
   3. Iestājoties nepārvaramas varas apstākļiem, Pusēm jāveic iespējamie nepieciešamie pasākumi, lai nepieļautu vai mazinātu zaudējumu rašanos.
   4. Nepārvaramas varas apstākļu iestāšanās gadījumā Līguma noteikumu izpildes termiņš tiek pagarināts par laika posmu, kādā darbojas nepārvaramās varas apstākļi.
   5. Ja nepārvaramas varas apstākļu ietekme turpinās ilgāk kā trīs mēnešus, Puses vienojas par tālāko sadarbību vai par Līguma izbeigšanu.
4. **Strīdu izskatīšanas kārtība**
   1. Pušu domstarpības, kas rodas šā Līguma ietvaros un skar šo Līgumu vai tā pārkāpšanu, izbeigšanu vai spēkā esamību, tiek risinātas abpusējās sarunās, kurās panāktā Pušu vienošanās noformējama rakstveidā. Ja vienošanās netiek panākta, strīds tiek izšķirts Latvijas Republikas spēkā esošajos normatīvajos aktos noteiktajā kārtībā.
5. **Noslēguma noteikumi**
   1. Līgums stājas spēkā no tā abpusējas parakstīšanas brīža un darbojas līdz Pušu saistību izpildei.
   2. Visi Līguma grozījumi un papildinājumi noformējami rakstiski. Tie pievienojami līgumam kā pielikumi un kļūst par Līguma neatņemamām sastāvdaļām.
   3. Pusēm savlaicīgi, bet ne vēlāk kā 5 (piecu) darba dienu laikā, jāpaziņo otrai Pusei par savu saimniecisko rekvizītu, adreses vai citas būtiskas informācijas izmaiņām, pretējā gadījumā vainīgai Pusei ir jāatlīdzina otrai Pusei nodarītie zaudējumi. Puses likvidācijas vai reorganizācijas gadījumā Līgums ir saistošs tās tiesību pārņēmējiem.
   4. Pasūtītājs ir tiesīgs vienpusēji atkāpties no Līguma izpildes, ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
   5. Ja kāds no Līguma noteikumiem zaudē savu juridisko spēku, tas neietekmē pārējos Līguma noteikumus.
   6. Puses ir materiāli savstarpēji atbildīgas par zaudējumu nodarīšanu saskaņā ar spēkā esošajiem Latvijas Republikas normatīvajiem aktiem.
   7. Pušu kontaktpersona savstarpēji sadarbības koordinēšanai Līguma ietvaros ar tiesībām parakstīt ar Līguma saistību izpildi saistītos dokumentus:
      1. Pasūtītāja kontaktpersona:
      2. Izpildītāja kontaktpersona:
   8. Visi paziņojumi un pretenzijas, kas saistītas ar Līguma izpildi, ir iesniedzamas rakstiski otrai Pusei Līgumā norādītajā adresē, un tās ir uzskatāmas par saņemtām:
      1. ja tās nosūtītas ar ierakstītu pasta sūtījumu, tad 7. (septītajā) dienā pēc nosūtīšanas dienas;
      2. ja tās nosūtītas ar elektroniskā pasta starpniecību, izmantojot drošu elektronisko parakstu, tad 2 (otrajā) darba dienā pēc nosūtīšanas;
      3. ja tās iesniegtas personīgi, tad dienā, kad tās nogādātas adresātam, saņemot apliecinājumu par saņemšanas faktu.
   9. Līgums sastādīts latviešu valodā uz 5 (piecām) lapām ar 2 (diviem) pielikumiem uz 14 (četrpadsmit) lapām. Pusēm ir pieejams abpusēji parakstīts Līgums elektroniskā formātā.
   10. Atļaujas transportam un atstarojošās vestes saņemt un pēc Līguma izpildes nodot Pasūtītāja Kultūras pārvaldes Pilsētas svētku noformējuma nodaļā (Krišjāņa Valdemāra ielā 5, 404. kabinetā). Atļaujas transportam derīgas un lietot tikai Līguma izpildes ietvaros.
6. **Pušu rekvizīti un paraksti**

|  |  |  |
| --- | --- | --- |
| **Pasūtītājs**  **Rīgas valstpilsētas pašvaldības Izglītības, kultūras un sporta departaments**  Juridiskā adrese: Krišjāņa Valdemāra iela 5, Rīga, LV-1010  Tālrunis: 67026816  e-pasts: iksd@riga.lv  Norēķinu rekvizīti:  Rīgas valstspilsētas pašvaldība  Juridiskā adrese: Rātslaukums 1,  Rīga, LV-1050  NMR kods: 90011524360  PVN. reģ. Nr.: LV90011524360  Banka: AS “Luminor Bank AS”  Kods: RIKOLV2X  Konts: LV62RIKO0021000016220  RD iestādes kods: 210  Dokumentu ar drošu elektronisko parakstu parakstīja I. Balamovskis | **Izpildītājs**  **SIA “Savvaļa”**  Reģ­. Nr: LV 44103111029  Juridiska adrese:  ”Jaundūķi", Drustu pag.,  Smiltenes nov., LV-4132  Tālrunis: \_\_\_\_\_\_  e-pasts: \_\_\_\_\_\_\_  Banka: Luminor Bank AS  Kods: RIKOLV2X  Konts: \_\_\_\_\_\_\_  Valdes priekšsēdētāja  Dokumentu ar drošu elektronisko  parakstu parakstīja I.Eglīte |  |